b'\n_START_ARTICLE_\nMo\xc5\xa1, Italija\n_START_SECTION_\nGeografija\n_START_PARAGRAPH_\nOb\xc4\x8dina Mo\xc5\xa1a le\xc5\xbei v Gori\xc5\xa1ki pokrajini na italijanski strani Gori\xc5\xa1kih brd v bli\xc5\xbeini meje s Slovenijo. Ob\xc4\x8dina zajema zaselke na ju\xc5\xbenih obronkih vinorodnih Brd. V njej se poleg Mo\xc5\xa1a nahajajo \xc5\xa1e zaselka Blanki\xc5\xbe in Valisella. Ob\xc4\x8dina Mo\xc5\xa1a meji na ob\xc4\x8dine Koprivno/Capriva del Friuli, Fara, Gorica/Gorizia, \xc5\xa0teverjan in \xc5\xa0lovrenc ob So\xc4\x8di._NEWLINE_V ob\xc4\x8dini je razvito vinogradni\xc5\xa1tvo, gostinstvo ter turizem. Pri Mo\xc5\xa1i le\xc5\xbei tudi gra\xc5\xa1\xc4\x8dina in posestvo Codelli, ki je v lasti gori\xc5\xa1ke veje dru\xc5\xbeine Codelli.'